দোলের দিন কেমন থাকবে আবহাওয়া! জেনে নিন আপডেট

ওয়েব ডেস্ক: আজ রঙের উৎসব দোল উৎসব। সঙ্গে আজ ছুটির দিন। রঙের উৎসব, পাশাপাশি দেদার খাওয়া দাওয়ার মরশুম, সব মিলিয়ে আনন্দের এক দিন। কিন্তু আজ সকাল থেকেই তিলোত্তমার আকাশ মুখভার করে রয়েছে। তাহলে কি বৃষ্টিতে ভিজবে কলকাতা? কিন্তু এমন পূর্বাভাস তো দেওয়া হয়নি হাওয়া অফিসের তরফ থেকে? অন্যদিকে আবার গরমেরও দাপট। হাওয়া অফিস সূত্রে খবর, বৃষ্টির কোন পূর্বাভাস নেই। বরং পশ্চিমবঙ্গ জুড়ে বজায় থাকবে গরমের দাপট। জেলার দিকে তো সকাল হতে না হতেই বইছে গরম হাওয়া। যার জেরে বোঝা দায় বসন্ত নাকি ভাদ্র মাস।

আরও পড়ুন: শান্তিনিকেতনের সোনাঝুরিতে দোল খেলা নিয়ে বিধিনিষেধ নেই, জানাল বীরভূম জেলা পুলিশ

যদিও এই লু বইবার প্রধান কারণ ওড়িশা এবং ঝাড়খন্ডে তীব্র গরমের দরুন। তবে পশ্চিমবঙ্গে গরমের দেদার দাপট বজায় থাকলেও উত্তরবঙ্গ কিন্তু ভাসবে বৃষ্টিতে।

বৃহস্পতিবার কলকাতা তাপমাত্রা ছিল প্রায় ৩৫ ডিগ্রির ঘরে। আজও একই রকমই আছে প্রায় তাপমাত্রা। তবে শনিবার এবং রবিবার তাপমাত্রা আরও বাড়বে বলেই জানা যাচ্ছে। অন্যদিকেই রবিবার পশ্চিমবঙ্গের বেশ কিছু জেলায় রয়েছে তীব্র দাবদাহের কমলা সতর্কতা। বাঁকুড়া, ঝাড়গ্রাম, পশ্চিম মেদিনীপুর, পশ্চিম বর্ধমান এবং বীরভূমে তাপমাত্রা ৪০ ডিগ্রির উপর হতে পারে বলেই জানা যাচ্ছে। সোমবার ও তাপমাত্রা তুলনামূলক অনেকটা বেশি থাকবে বলেই জানা যাচ্ছে। আর এই চিত্র থেকেই স্পষ্ট গরমে নাজেহাল অবস্থা হতে চলেছে বঙ্গবাসীর।

দেখুন অন্য খবর