চড়চড়িয়ে বাড়ছে তাপমাত্রার পারদ! তারমধ্যেই হাল্কা শীতের আভাস

ওয়েব ডেস্ক: মার্চের সবে শুরু, কিন্তু তারই মাধ্যেই বঙ্গে তাপমাত্রার গ্রাফ ঊর্ধ্বমুখী। চরচরিয়ে বাড়ছে তাপমাত্রা। তবে এরই মাঝেই শহর কলকাতায় ফিরল শীতের আমেজ। বুধবার থেকেই কলকাতায় সকাল ও রাতের দিকে হালকা ঠান্ডা টের পাচ্ছেন শহরবাসী। শুধুমাত্র কলকাতাবাসীই নন, রাজ্যের বিভিন্ন প্রান্তেই শীতের আমেজ। কিন্তু, এই ঠান্ডার স্থায়ীত্ব বেশি দিনের নয়! আগামী সপ্তাহে বসন্ত উৎসবের আগেই রাজ্যে বাড়বে তাপমাত্রা।

আরও পড়ুন: জেতা ম্যাচ ড্র করে এল ম্যাঞ্চেস্টার ইউনাইটেড

কলকাতায় আজ যেমন তাপমাত্রা নিম্নমুখী, তবে আগামীকাল অর্থাৎ শনিবার তাপমাত্রা আবার বাড়বে বলেই জানা যাচ্ছে। জানা যাচ্ছে, আগামী সপ্তাহের মঙ্গলবারের মধ্যে কলকাতার তাপমাত্রা ৩৪ থেকে ৩৫ ডিগ্রি সেলসিয়াস ছুঁতে পারে বলে অনুমান আবহাওয়া দফতরের। আজ শহরের সর্বনিম্ন তাপমাত্রা ১৮.২ ডিগ্রি। সর্বোচ্চ তাপমাত্রা ছিল ২৮.৮ ডিগ্রি। আপাতত বৃষ্টির সম্ভাবনা নেই।

তবে পশ্চিমবঙ্গে বৃষ্টির সম্ভাবনা না থাকলেও উত্তরবঙ্গে জারি করা হয়েছে বৃষ্টির পূর্বাভাস। পার্বত্য জেলাগুলিতে বজ্রবিদ্যুৎ-সহ হালকা বৃষ্টির সম্ভাবনা রয়েছে। শনিবার দার্জিলিং ও কালিম্পং-সহ চার জেলায় রয়েছে বৃষ্টির সম্ভাবনা।

দেখুন অন্য খবর